Source: http://njt.hu/cgi_bin/njt_doc.cgi?docid=133387.353969
Timestamp: 2019-08-17 12:34:19
Document Index: 18338889

Matched Legal Cases: ['§1', '§6', '§12', '§15', '§ 15', '§19', '§28', '§32', '§ 1', '§ 1', '§ 2', '§ 1', '§ 2', '§ 3', '§ 4', '§ 3', '§ 4', '§ 4']

210/2010. (VI. 30.) Korm. rendelet
A Kormány az Alkotmány 35. §-ának (2) bekezdésében megállapított eredeti jogalkotói hatáskörében, az Alkotmány 40. § (2) bekezdésében megállapított feladatkörében eljárva, a következő rendeletet alkotja:
A Európai Támogatásokat Auditáló Főigazgatóság jogállása
1. §1 Az Európai Támogatásokat Auditáló Főigazgatóság (a továbbiakban: Főigazgatóság) az államháztartásért felelős miniszter irányítása alá tartozó központi hivatalként működő központi költségvetési szerv.
A Főigazgatóság szervezete, vezetője
2. § (1)2 A Főigazgatóságot főigazgató vezeti. A főigazgató vezetői megbízatása határozatlan időre szól.
(2) Főigazgatóvá legalább 5 éves közigazgatási és az uniós támogatások ellenőrzésével kapcsolatos legalább 5 éves szakmai tapasztalattal rendelkező magyar állampolgár nevezhető ki.
(3)3 A főigazgatót feladatai ellátásában két főigazgató-helyettes segíti, akiket a főigazgató nevez ki és ment fel.
(4)4 A Főigazgatóság alkalmazottai kormánytisztviselők, felettük a munkáltatói jogokat a főigazgató gyakorolja.
(5) A Főigazgatóságon igazgatóságok működnek.
A Főigazgatóság feladatai
3. § A Főigazgatóság ellátja
a)5 az Európai Unió 4. §-ban meghatározott pénzügyi alapjai tekintetében az ellenőrzési hatósági feladatokat,
b) az egyéb európai uniós és nemzetközi támogatások Kormány által meghatározott ellenőrzési feladatait.
3/A. §6 Az államháztartásról szóló 2011. évi CXCV. törvény 109. § (2) bekezdés c) pontjában meghatározott szervként a Kormány a Főigazgatóságot jelöli ki.
A Főigazgatóság ellenőrzési hatósági feladatai
4. § (1) A Főigazgatóság ellátja az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletben, valamint az előcsatlakozási támogatási eszköz (IPA) létrehozásáról szóló 2006. július 17-i 1085/2006/EK tanácsi rendelet végrehajtásáról szóló, 2007. június 12-i 718/2007/EK bizottsági rendeletben meghatározott – külön kormányrendeletben részletezett – ellenőrzési hatósági feladatokat a 2007–2013 közötti programozási időszak tekintetében.
(2a)8 A Főigazgatóság ellátja a 2014–2020 közötti programozási időszak tekintetében
a) az Európai Regionális Fejlesztési Alappal, az Európai Szociális Alappal, a Kohéziós Alappal, a Leginkább Rászoruló Személyeket Támogató Európai Segítségnyújtási Alappal, valamint az Európai Tengerügyi és Halászati Alappal,
b) a Menekültügyi, Migrációs és Integrációs Alappal,
c) a Belső Biztonsági Alappal,
d) a transznacionális Duna Programmal,
e) az Interreg V-A Szlovákia-Magyarország Együttműködési Programmal,
f) az Interreg V-A Magyarország–Horvátország Együttműködési Programmal,
g) az Interreg-IPA Magyarország-Szerbia Határon Átnyúló Együttműködés Programmal,
h)9 a Magyarország–Szlovákia–Románia–Ukrajna ENI Határon Átnyúló Együttműködési Programmal
kapcsolatos ellenőrzési hatósági feladatokat.
(4)11 A Főigazgatóság ellátja az Európai Hálózatfinanszírozási Eszközből származó források felhasználásáról szóló kormányrendeletben meghatározott ellenőrzési hatósági feladatokat.
A Főigazgatóság egyéb európai uniós és nemzetközi támogatásokkal kapcsolatos ellenőrzési feladatai
5. §12 A Főigazgatóság – külön jogszabály szerint – ellátja az egyéb európai uniós és nemzetközi támogatások Kormány által meghatározott ellenőrzési feladatait, valamint az azokhoz kapcsolódó tervezési, beszámolási, illetve zárónyilatkozat-kiadási feladatokat. Így elvégzi különösen
a)–c)13
d) az INTERREG III Közösségi Kezdeményezés programokkal kapcsolatos ellenőrzéseket;
e) az európai területi együttműködési programokkal kapcsolatos ellenőrzéseket;
f) a Norvég Finanszírozási Mechanizmussal, illetve az EGT Finanszírozási Mechanizmussal kapcsolatos ellenőrzéseket;
g) a Svájci–Magyar Együttműködési Programmal kapcsolatos ellenőrzési feladatokat
h) az Európai Unió Szolidaritási Alapjával kapcsolatos ellenőrzési feladatokat;
i)14
Az európai uniós és nemzetközi támogatások ellenőrzésének eljárásrendje
6. §15 (1) A Főigazgatóság az európai uniós és a nemzetközi támogatásokkal kapcsolatos ellenőrzési tevékenységét a vonatkozó uniós és nemzeti jogszabályok, valamint a nemzetközi ellenőrzési standardok szerint elkészített, a Főigazgatóság főigazgatója által jóváhagyott ellenőrzési kézikönyv szerint végzi.
(2) Az ellenőrzési tevékenysége kapcsán a Főigazgatóság funkcionális függetlenséggel rendelkezik, különösen az alábbiak tekintetében:
a) az ellenőrzési stratégiák és az éves ellenőrzési tervek kidolgozása,
b) az ellenőrzési programok elkészítése és végrehajtása,
d) a megállapítások, következtetések és javaslatok kidolgozása,
e)16 az ellenőrzések során észlelt, a 2007–2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet 2. § (1) bekezdés 24. pontja, a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 3. § (1) bekezdés 47. pontja, valamint a 2014–2020 közötti programozási időszakban a Belső Biztonsági Alapból és a Menekültügyi, Migrációs és Integrációs Alapból származó támogatások felhasználásáról szóló 135/2015. (VI. 2.) Korm. rendelet 2. § 15. pontja szerinti szabálytalanságok megállapítása,
f) az ellenőrzési jelentések, az éves ellenőrzési jelentések és a záró ellenőrzési jelentések elkészítése,
g) az éves vélemények, valamint a zárónyilatkozatok kiadása,
h)17 humánpolitikai döntések (ide nem értve létszámkeret meghatározását), valamint
i)18 az informatikai alkalmazások kiválasztása, fejlesztése.
6/A. §19 (1) A Főigazgatóság a 2014–2020 közötti programozási időszak ellenőrzései tekintetében elektronikus alkalmazást bocsát az ellenőrzött rendelkezésére az ellenőrzéssel kapcsolatos adatközlések teljesítéséhez, amit az ellenőrzött köteles igénybe venni és az ellenőrzéssel kapcsolatos kötelezettségeit kizárólag elektronikus formában, azonosított és hiteles módon teljesíteni. A Főigazgatóság az ellenőrzött részére történő adatközléseket az elektronikus alkalmazáson keresztül teljesíti.
(2) Ha az elektronikus alkalmazáson keresztül történő közlés nem lehetséges, egyéb elektronikus eszközön azonosított és hiteles módon való közlésnek vagy postai úton történő kézbesítésnek van helye.
7. § (1) A Főigazgatóság ellenőrei megbízólevél alapján végzik ellenőrzéseiket.
(2) A Főigazgatóság ellenőrei az alábbiakra jogosultak:
a) az ellenőrzött szervezet helyiségeibe belépni, figyelemmel az ellenőrzött szervezet biztonsági előírásaira, munkarendjére;
b)20 az ellenőrzött szervezetnél az ellenőrzés tárgyához kapcsolódó minősített adatot, adó- és üzleti vagy egyéb titkot tartalmazó iratokba és más dokumentumokba, az elektronikus adathordozón tárolt adatokba betekinteni a jogszabályban meghatározott adat- és titokvédelmi előírások betartásával, azokról másolatot, kivonatot, illetve tanúsítványt készíttetni;
c)21 az ellenőrzött szervezet vezetőjétől és az ellenőrzéssel érintett kérdésben eljáró alkalmazottjától írásban vagy szóban információt kérni;
d) az ellenőrzött szervezet működésével és gazdálkodásával összefüggő kérdésekben információt kérni más szervektől;
(3) Az ellenőrzés megállapításainak bizonyítására felhasználható különösen:
a) az eredeti okirat, amely a gazdasági esemény elsődleges okirata (bizonylata);
b) a másolat, amely az eredeti okirat szöveghű, hitelesített másolata. Hitelesítésnél a „másolat” szó feltüntetése mellett utalni kell arra, hogy a másolat az eredeti okirattal mindenben megegyezik;
c) a kivonat, amely az eredeti okirat meghatározott részének, részeinek szöveghű, hitelesített másolata. Hitelesítésnél a „kivonat” szó feltüntetése mellett meg kell jelölni, hogy a kivonat mely eredeti okirat, melyik oldalának, mely szövegrészét tartalmazza;
d) a tanúsítvány, amely több eredeti okiratnak az ellenőr által meghatározott szövegrészét és számszaki adatait tartalmazza. Hitelesítésnél a „tanúsítvány” szó feltüntetése mellett meg kell jelölni, hogy mely okiratok alapján készült;
e) a közös jegyzőkönyv, amely olyan tényállás igazolására szolgál, amelyről nincs egyéb okirat, de amelynek valódiságát az ellenőr és az ellenőrzött szervezet illetékes vezetője (alkalmazottja) közösen megállapítja, és e tényt aláírásával igazolja;
f) fénykép, videofelvétel vagy más kép-, hang- és adatrögzítő eszköz, amely alkalmazható az ellenőr által szemrevételezett helyzet, állapot hiteles igazolására. A fényképet és az egyéb módon rögzített információkat az ellenőrzött szervezetnek a rögzítésnél jelen lévő alkalmazottja jegyzőkönyvben hitelesíti a rögzítés időpontjának, helyének és tárgyának megjelölésével;
h) a nyilatkozat, amely az ellenőrzött szervezet alkalmazottjának olyan írásbeli vagy szóbeli kijelentése, amely okirat hiányában vagy meglévő okirattal ellentétesen valamilyen tényállást közöl;
i) a többes nyilatkozat, amely több személynek külön-külön vagy együttesen tett nyilatkozata ugyanazon tényállásról.
(4) A másolatot, a kivonatot és a tanúsítványt az ellenőrzött szervezet vezetője vagy az általa megbízott személy hitelesíti. A hitelesítő az okiratban foglaltak valódiságát a hitelesítés időpontjának feltüntetése mellett aláírásával igazolja.
8. § (1)22 A helyszíni vizsgálatot annak megkezdése előtt legalább öt nappal megelőzően, szóban vagy az elektronikus alkalmazáson keresztül be kell jelenteni az ellenőrzött szervezet vezetőjének. Ennek keretében a vizsgálatvezető tájékoztatást ad az ellenőrzés céljáról és formájáról, jogszabályi felhatalmazásról, valamint az ellenőrzés várható időtartamáról. Az előzetes bejelentést nem kell megtenni, ha az – a rendelkezésre álló adatok alapján – meghiúsíthatja az ellenőrzés eredményes lefolytatását. Az előzetes bejelentés elhagyásáról a vizsgálatvezető dönt.
(2) A helyszíni ellenőrzés megkezdésekor az ellenőr köteles bemutatni a megbízólevelét az ellenőrzött szervezet vezetőjének vagy az őt helyettesítő személynek.
(3) Az ellenőrzés során az ellenőrzött szervezet vezetőjétől szükség esetén teljességi nyilatkozatot kell kérni, amelyben az ellenőrzött szervezet vezetője igazolja, hogy az ellenőrzött feladattal összefüggő, felelősségi körébe tartozó valamennyi okmányt, illetve információt hiánytalanul az ellenőr rendelkezésére bocsátotta.
9. § (1) Az ellenőrzést a főigazgató megszakíthatja, amennyiben a Főigazgatóságnak soron kívüli ellenőrzést kell lefolytatnia, illetve a vizsgálatvezető vagy az ellenőr akadályoztatva van.
(2) Az ellenőrzést a főigazgató felfüggesztheti, amennyiben a számviteli rend állapota, a dokumentáció és a nyilvántartások hiányossága, illetve az ellenőrzött szervezet jogsértő magatartása az ellenőrzés folytatását akadályozza.
(3)23 A főigazgató az ellenőrzés megszakítása vagy felfüggesztése esetén elektronikus alkalmazáson keresztül, valamint írásban tájékoztatja az ellenőrzött szervezet vezetőjét, melyben az ellenőrzés felfüggesztése esetén határidő megállapításával felhívja az ellenőrzött szervezet vezetőjét az akadály megszüntetésére.
10. § (1) Az ellenőrzésekről – megállapításokat, következtetéseket és javaslatokat is tartalmazó – ellenőrzési jelentés készül, melynek tervezetét a Főigazgatóság megküldi az ellenőrzött szervezet vezetőjének, továbbá annak, akire vonatkozóan a jelentéstervezet megállapítást vagy javaslatot tartalmaz. Több ellenőrzött szervezetet érintő ellenőrzés esetén a Főigazgatóság a tervezetnek csak a vonatkozó részét küldi meg az egyes szervezeteknek.
(2)24 A jelentéstervezetnek tartalmaznia kell a záradékot, amely szerint az (1) bekezdésben meghatározottak kötelesek észrevételeiket a jelentéstervezet kézhezvételétől számított tizenöt – rendszerellenőrzés esetén huszonkét – napon belül megküldeni a Főigazgatóság részére. A határidő elmulasztását egyetértésnek kell tekinteni, melyre a záradékban fel kell hívni az ellenőrzött figyelmét.
(3)25 Ha az ellenőrzött a rá vonatkozó megállapítást, következtetést vagy javaslatot vitatja, megbeszélést lehet – rendszerellenőrzés esetén kell – tartani.
(4)26 Az észrevétel elfogadásáról vagy elutasításáról a vizsgálatvezető dönt, amelyről megbeszélés esetén a megbeszéléstől, megbeszélés hiányában az észrevételek beérkezésétől számított nyolc napon belül az érintetteknek az elektronikus alkalmazáson keresztül tájékoztatást ad, és az el nem fogadott észrevételeket indokolja.
(5) Az elfogadott észrevételeknek megfelelően a vizsgálatvezető a jelentést módosítja.
(7) Az ellenőrzési jelentés az (1)–(6) bekezdésben meghatározott eljárást követően lezárásra kerül, a jelentést a főigazgató megküldi az ellenőrzött szervezet vezetőjének.
10/A. §28 (1) A Főigazgatóság az ellenőrzésről készített ellenőrzési jelentés tervezetét, valamint a 10. § (7) bekezdése szerint lezárt jelentést az elektronikus alkalmazáson keresztül küldi meg az ellenőrzött szervezet vezetőjének.
(2) Az elektronikus alkalmazás útján megküldött dokumentumot az átvétel visszaigazolásával kell kézbesítettnek tekinteni.
(3) Ha a dokumentum elektronikus alkalmazáson keresztül történő átvételének visszaigazolása a küldés napját követő hét napon belül nem történik meg, a dokumentumot – az ellenkező bizonyításig – kézbesítettnek kell tekinteni.
11. § (1)29 Az ellenőrzött szervezet vezetője a szükséges intézkedések végrehajtásáért felelős személyek és a vonatkozó határidők megjelölésével az ellenőrzési jelentés kézhezvételétől számított húsz napon belül intézkedési tervet készít. Indokolt esetben a vizsgálatvezető ennél hosszabb, legfeljebb 30 napos határidőt is megállapíthat.
(2)–(4)30
(5) Az ellenőrzött szervezet vezetője felelős az intézkedési terv végrehajtásáért, illetve annak nyomon követéséért.
13. §32 (1)33 Az ellenőrzött szerv vezetője a jelentés megküldésétől számított 90 napon belül, legkésőbb minden év november 30-áig tájékoztatást ad a főigazgató részére a Főigazgatóság ellenőrzési jelentése alapján készített intézkedési tervben foglaltak időarányos teljesítéséről a megvalósítást alátámasztó dokumentumok csatolásával.
Közös ellenőrzések
14. § (1) A Főigazgatóság nemzetközi szerződés vagy megállapodás alapján a nemzetközi és európai uniós támogatások tekintetében közös ellenőrzéseket végezhet a szerződésben vagy megállapodásban meghatározott szervezettel.
(2) Közös ellenőrzések során az ellenőrzésben részt vevő ellenőrzési szervezetek mindegyike önálló ellenőrzési jelentést készít. A közös ellenőrzésekben részt vevő szervezetek vezetői előzetes egyeztetés után ettől eltérően dönthetnek.
15. § (1) Ez a rendelet 2010. július 1-jén lép hatályba.
(2) A Főigazgatóság – mint a Kormányzati Ellenőrzési Hivatalból kiválással létrejövő szervezet – a Kormányzati Ellenőrzési Hivatal jogutódjának minősül a 4–5. §-okban meghatározott feladatok és az azokhoz kapcsolódó foglalkoztatási jogviszonyok tekintetében.
(3)36 A Főigazgatóság kormánytisztviselői e rendelet kijelölése alapján jogosultak 50%-os (felsőfokú iskolai végzettség esetén), illetve 15%-os (középiskolai végzettség esetén) illetménykiegészítésre.
(4)37 Az egyes kormányrendeleteknek az Európai Támogatásokat Auditáló Főigazgatóságra vonatkozó szabályok változásával, a Magyar Államkincstár átszervezésével, valamint a Nemzetgazdasági Minisztérium Nemzeti Programengedélyező Iroda átalakulásával összefüggő módosításáról szóló 113/2011. (VII. 7.) Korm. rendelettel (a továbbiakban: Módosító rendelet) megállapított 10. § (3) bekezdését a Módosító rendelet hatálybalépését38 követően indult eljárásokban lehet alkalmazni.
(5)39 E rendeletnek az Európai Támogatásokat Auditáló Főigazgatóságról szóló 210/2010. (VI. 30.) Korm. rendelet módosításáról szóló 206/2012. (VII. 27.) Korm. rendelettel (a továbbiakban: Módr.) megállapított rendelkezéseit a Módr. hatálybalépésekor40 folyamatban lévő ügyekben is alkalmazni kell.
(6)41 Az egyes kormányrendeletek fejlesztéspolitikai tárgyú módosításáról szóló 24/2017. (II. 3.) Korm. rendelettel hatályon kívül helyezett 5. § i) pontját az Európai Mezőgazdasági Vidékfejlesztési Alap tekintetében a 2016. pénzügyi évre vonatkozó tanúsító szervi jelentésre még alkalmazni kell.
(7)–(10)42
16. § Ez a rendelet a következő közösségi rendeletek és határozatok végrehajtásához szükséges rendelkezéseket állapítja meg:
a) a Tanács 2006. július 11-i 1083/2006/EK rendelete az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről;
b) a Bizottság 2001. március 2-i 438/2001/EK rendelete a strukturális alapok keretében nyújtott támogatások irányítási és ellenőrzési rendszerei tekintetében az 1260/1999/EK tanácsi rendelet végrehajtása részletes szabályainak megállapításáról;
c) a Bizottság 2002. július 29-i 1386/2002/EK rendelete a Kohéziós Alapból nyújtott támogatások irányítási és ellenőrzési rendszere, valamint a pénzügyi korrekciós eljárás tekintetében az 1164/94/EK tanácsi rendelet végrehajtására vonatkozó részletes szabályok megállapításáról;
d) a Tanács 2002. június 25-i 1605/2002/EK rendelete az Európai Közösségek általános költségvetésére alkalmazandó költségvetési rendeletről;
e) a Bizottság 2002. december 23-i 2342/2002/EK rendelete az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról;
f) a Tanács 2007. június 25-i 2007/435/EK határozata a Szolidaritás és migrációs áramlások igazgatása általános program keretében a 2007–2013-as időszakra a harmadik országok állampolgárainak beilleszkedését segítő európai alap létrehozásáról;
g) az Európai Parlament és a Tanács 2007. május 23-i 2007/573/EK határozata a Szolidaritás és a migrációs áramlások igazgatása általános program keretében a 2008–2013-as időszakra az Európai Menekültügyi Alap létrehozásáról és a 2004/904/EK tanácsi határozat hatályon kívül helyezéséről;
h) az Európai Parlament és a Tanács 2007. május 23-i 2007/574/EK határozata a Szolidaritás és a migrációs áramlások igazgatása általános program keretében a 2007–2013-as időszakra a Külső Határok Alap létrehozásáról;
i) az Európai Parlament és a Tanács 2007. május 23-i 2007/575/EK határozata a Szolidaritás és a migrációs áramlások igazgatása általános program keretében a 2008–2013-as időszakra az Európai Visszatérési Alap létrehozásáról;
j)43 az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről;
k)44 a Bizottság 2014. március 3-i 480/2014/EU felhatalmazáson alapuló rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről.
1 Az 1. § a 221/2014. (IX. 4.) Korm. rendelet 476. §-ával megállapított szöveg.
2 A 2. § (1) bekezdése a 221/2014. (IX. 4.) Korm. rendelet 477. § a) pontja szerint módosított szöveg.
3 A 2. § (3) bekezdése a 214/2014. (VIII. 27.) Korm. rendelet 1. §-ával megállapított szöveg.
4 A 2. § (4) bekezdése a 113/2011. (VII. 7.) Korm. rendelet 54. §-a szerint módosított szöveg.
5 A 3. § a) pontja a 214/2014. (VIII. 27.) Korm. rendelet 2. §-ával megállapított szöveg.
6 A 3/A. §-t a 113/2011. (VII. 7.) Korm. rendelet 48. §-a iktatta be, szövege a 206/2012. (VII. 27.) Korm. rendelet 1. §-ával megállapított, a 175/2015. (VII. 7.) Korm. rendelet 65. §-a szerint módosított szöveg.
7 A 4. § (2) bekezdését a 84/2017. (IV. 10.) Korm. rendelet 8. § 1. pontja hatályon kívül helyezte.
8 A 4. § (2a) bekezdését a 545/2013. (XII. 30.) Korm. rendelet 1. §-a iktatta be, szövege a 84/2017. (IV. 10.) Korm. rendelet 1. §-ával megállapított szöveg.
9 A 4. § (2a) bekezdés h) pontja a 83/2018. (IV. 20.) Korm. rendelet 77. §-a szerint módosított szöveg.
10 A 4. § (3) bekezdését a 84/2017. (IV. 10.) Korm. rendelet 8. § 1. pontja hatályon kívül helyezte.
11 A 4. § (4) bekezdését a 75/2016. (IV. 5.) Korm. rendelet 53. §-a iktatta be. E módosító rendelet 51. §-a alapján a folyamatban levő projektekre is alkalmazni kell.
12 Az 5. § a 113/2011. (VII. 7.) Korm. rendelet 49. §-ával megállapított, nyitó szövegrésze a 214/2014. (VIII. 27.) Korm. rendelet 6. §-a szerint módosított szöveg.
13 Az 5. § a)–c) pontját a 84/2017. (IV. 10.) Korm. rendelet 8. § 2. pontja hatályon kívül helyezte.
14 Az 5. § i) pontját a 214/2014. (VIII. 27.) Korm. rendelet 4. §-a iktatta be, hatályon kívül helyezte a 24/2017. (II. 3.) Korm. rendelet 2. §-a.
15 A 6. § a 113/2011. (VII. 7.) Korm. rendelet 50. §-ával megállapított szöveg.
16 A 6. § (2) bekezdés e) pontja a 84/2017. (IV. 10.) Korm. rendelet 7. § 1. pontja szerint módosított szöveg.
17 A 6. § (2) bekezdés h) pontját az 545/2013. (XII. 30.) Korm. rendelet 2. §-a iktatta be.
18 A 6. § (2) bekezdés i) pontját az 545/2013. (XII. 30.) Korm. rendelet 2. §-a iktatta be, szövege a 84/2017. (IV. 10.) Korm. rendelet 7. § 2. pontja szerint módosított szöveg.
19 A 6/A. §-t a 84/2017. (IV. 10.) Korm. rendelet 2. §-a iktatta be.
20 A 7. § (2) bekezdés b) pontja a 206/2012. (VII. 27.) Korm. rendelet 2. §-ával megállapított szöveg.
21 A 7. § (2) bekezdés c) pontja a 213/2010. (VII. 2.) Korm. rendelet 4. §-a szerint módosított szöveg.
22 A 8. § (1) bekezdése a 289/2010. (XII. 21.) Korm. rendelet 3. § (152) bekezdése, a 84/2017. (IV. 10.) Korm. rendelet 7. § 3. pontja szerint módosított szöveg.
23 A 9. § (3) bekezdése a 84/2017. (IV. 10.) Korm. rendelet 7. § 4. pontja szerint módosított szöveg.
24 A 10. § (2) bekezdése a 113/2011. (VII. 7.) Korm. rendelet 51. §-ával megállapított szöveg.
25 A 10. § (3) bekezdése a 214/2014. (VIII. 27.) Korm. rendelet 5. §-ával megállapított szöveg.
26 A 10. § (4) bekezdése a 84/2017. (IV. 10.) Korm. rendelet 3. §-ával megállapított szöveg.
27 A 10. § (6) bekezdését a 84/2017. (IV. 10.) Korm. rendelet 8. § 3. pontja hatályon kívül helyezte.
28 A 10/A. §-t a 84/2017. (IV. 10.) Korm. rendelet 4. §-a iktatta be.
29 A 11. § (1) bekezdése a 289/2010. (XII. 21.) Korm. rendelet 3. § (152) bekezdése szerint módosított szöveg. E módosító rendelet 7. §-a alapján a 2011. január 1-jét követően indult ügyekben és megismételt eljárásokban kell alkalmazni.
30 A 11. § (2)–(4) bekezdését a 206/2012. (VII. 27.) Korm. rendelet 5. §-a hatályon kívül helyezte.
31 A 12. §-t a 206/2012. (VII. 27.) Korm. rendelet 5. §-a hatályon kívül helyezte.
32 A 13. § a 113/2011. (VII. 7.) Korm. rendelet 53. §-ával megállapított szöveg.
33 A 13. § (1) bekezdése a 84/2017. (IV. 10.) Korm. rendelet 5. §-ával megállapított szöveg.
34 A 13. § (2) bekezdését a 84/2017. (IV. 10.) Korm. rendelet 8. § 4. pontja hatályon kívül helyezte.
35 A 13. § (3) bekezdését a 206/2012. (VII. 27.) Korm. rendelet 3. §-a iktatta be, hatályon kívül helyeztea 84/2017. (IV. 10.) Korm. rendelet 8. § 4. pontja.
36 A 15. § (3) bekezdése a 113/2011. (VII. 7.) Korm. rendelet 54. §-a szerint módosított szöveg.
37 A 15. § (4) bekezdése a 113/2011. (VII. 7.) Korm. rendelet 55. §-ával megállapított szöveg.
38 A hatálybalépés időpontja 2011. július 8.
39 A 15. § (5) bekezdését a 113/2011. (VII. 7.) Korm. rendelet 56. §-a hatályon kívül helyezte, újonnan a 206/2012. (VII. 27.) Korm. rendelet 4. §-a iktatta be.
40 A hatálybalépés időpontja 2012. július 28.
41 A 15. § (6) a 113/2011. (VII. 7.) Korm. rendelet 56. §-a hatályon kívül helyezte, újonnan a 24/2017. (II. 3.) Korm. rendelet 1. §-a iktatta be.
42 A 15. § (7)–(10) bekezdését a 113/2011. (VII. 7.) Korm. rendelet 56. §-a hatályon kívül helyezte.
43 A 16. § j) pontját a 84/2017. (IV. 10.) Korm. rendelet 6. §-a iktatta be.
44 A 16. § k) pontját a 84/2017. (IV. 10.) Korm. rendelet 6. §-a iktatta be.